LidanRubinov/Halacha-QA huggingface dataset:
שאלה: העתקה במבחנים: שמעתי שמי שמעתיק במבחן עובר על גזל דעת, וכמו כן, הוא עובר על גזל ממון במקרה שיעסיקו אותו במקום עבודה ע"פ ציוניו הטובים. רציתי לשאול כמה שאלות בעניין: א- מהי ההגדרה של גזל דעת? ב- האם לי מותר לעזור לאחרים? אם אני לא יעזור שישאלו אותי יהיה חילול השם כי אני עם כיפה וישנאו אותו וזה יהרוס את ה ביני לבין חברי אבל מצד שני אני עובר על לפני עיוור לא תתן מכשול. ג- האם אני יכול לספר לאנשים שאני לא עוזר משום שזה אסור לפי התורה למרות שאני יודע שאע"פ זה הם יעתיקו אני גורם לכך שיחטאו במזיד? ד- איך אפשר לתקן זאת? ה- מה אני עושה עכשיו? העתקתי במלא מבחנים! ה- אם הבוחנת מרשה שנעתיק?
תשובה: גנבת דעת הינה איסור הטעיית חברו, כגון: שיחשוב שעושה לו טובה ולמעשה אינו כן. בעניין העתקה במבחנים כתב הרב משה פיינשטיין שאכן מעבר לאיסור גנבת דעת יש בזה גם משום גנבת ממון ממש, אם על סמך ציונים לא אמיתיים אדם יועסק ויקבל משכורת. מומלץ לעיין בתשובתו באגרות משה חלק חושן משפט חלק ב' סימן ל'. בודאי שאסור גם לעזור לאחרים. ולשאלתך שיהיה בזה חילול ה', נהפוכו! בעצם הסיוע בחטא יש חילול ה' גדול. ומה שנראה לך שהדבר יביא לידי שנאה, מהצד ההלכתי אין בזה כדי להתיר לעבור עבירה. ובנוסף, מההיבט החינוכי דע לך שגם האנשים היותר מקולקלים יודעים להעריך ולהכיר ביופיו של מוסר אמיתי. בהעתקה מעבר לאיסור ההלכתי ואף לפניו ישנו פגם מוסרי גדול. אדם המקבל ציון שאינו שלו הוא אדם בעל בעיה גדולה במידת האמת. בנוסף הוא מתרגל לחיים של שקר ועצלנות שכלית ומידותית. ולכן לשאלתך אם מותר לך לעזור- התשובה היא כן, לעזור להם להתגבר על יצרם. העזרה האמיתית שהם צריכים לקבל ממך היא ללמוד על מידת היושר והאמת. על ידי שאתה מגלה את התשובות אתה לא עוזר, אתה רק מעמיק אצלם ואצלך את תהום הרמיה והשקר. כיון שהיה כאן חטא הכולל חילול ה', וידוע שהתשובה והכפרה על עוון חילול השם קשה היא מכל עבירות שבתורה, וכתוב בגמרא (יומא פו.) שבמצבים מסויימים רק מיתה מכפרת וכו'. אמנם כתבו ראשונים שמצינו תקנה לעוון חילול השם על ידי שיקדש את השם באותו דבר שחיללו, ועל זה אמר הכתוב: ולא תחללו את שם קדשי - ונקדשתי בתוך בני ישראל. כתב השערי תשובה (שער ד סימן ה): לימדך הכתוב כי תקנת חילול השם בקידוש השם, כי העבירה היא חולי הנפש, והוא כחולי הגוף שאינו מתרפא כי אם בהפכו. וכן אמר הכתוב: "בחסד ואמת יכפר עון", כי הודעת האמת והשיבו לבצרון הוא כבוד אלהים וכו'. פיתרון מעשי הוא שיצא לך שם כמי שלא נותן להעתיק וכך לא תוטרד מנוחתך בשעת מבחן ולא תאלץ לעמוד בפני ניסיון וחס ו בפני ביזיון. גם אם ע"י זה תתברר לאנשים חומרת האיסור והם יהיו בגדר מזידים אתה מחוייב לנהוג כך. ובלי להכנס לדיון אם מצוות התוכחה שייכת בימינו כאשר לצערנו אין מי שראוי להוכיח ואין מי שראוי לקבל תוכחה, את התוכחה שמטרתה כדברי הרמב"ם "להחזירו למוטב" אפשר לקיים ע"י נתינת גוון אחר במצווה ולהראות את היופי שיש בהליכה על פי האמת והיושר, וכאמור ניכרים דברי אמת. אחר כל האמור, אין צריך להוסיף ולומר שגם כאשר הבוחנת מרשה, מעבר לכך שאין לה סמכות להתיר להעתיק, כל החסרונות שהזכרנו עדיין קיימים. ובהצלחה במבחנים האמיתיים של החיים! הרב ינון זמיר
שאלה: אישות לאחר גירושין ונישואים פעם שניה: אני גרושה 1 נשאתי לפני כחודשיים עם אדם שהיה גרוש 2 גם כן. בשיחה שהיתה לנו לפני מספר ימים עלה הנושא של הקשר שהיה לנו עם הגרושים שלנו (בעלי לשעבר ואישתו לשעבר) לאחר הגרושים. מסתבר שתקופה מסויימת היה לו קשר אישות עם גרושתו לאחר הגירושין. לפי מה שקראתי היום באתר יש בעיה לזוג (הגרוש) במצב כזה. א. האם הדבר יכול לגרום לבעיה בנשואים שלנו? ב. האם יש משהו שבעלי או אנחנו צריכים לעשות בגלל הנ"ל? מקווה שהסברתי את עצמי ברור ומקווה שתוכלו לענות לי מפורט. תזכו למצוות.
תשובה: ב"ה שזכיתם לשוב ולהבנות ולהקים בית חדש בישראל. ביחס לשאלתך מאחר ואת כותבת כי בעלך סיפר לך שהוא היה ביחד עם גרושתו לאחר גירושיהם הרי שיש ספק במעמדו ויתכן והוא לא נחשב כגרוש ממנה ובעצם הוא נשוי לשתי נשים דבר שאסור משום חרם רבינו גרשום. על בעלך לגשת בהקדם האפשרי ובאופן דחוף ביותר לבית בדין הקרוב ולספר להם את שארע והם ידונו בדבר. הדבר חמור ביותר מאחר שאם גירושיו לא תפסו הרי אשתו לשעבר נחשבת כאשת איש ואם בעתיד תתחתן היא תכשיל את בעלה וילדיה יהיו ממזרים. מעבר לפניה מיידית לבי"ד יש לשוב בתשובה על חטא זה. שתזכו שביתכם יהיה בית קדוש, טהור ונאמן בישראל הרב חגי וייסמן
שאלה: הגדרת כלי מוקצה בשבת: מה נחשב לכלי? בהלכות מוקצה מזכיר המחבר כי מוקצה מחמת גופו הוא כל דבר שאינו כלי (ואינו ראוי למאכל אדם או בהמה). הוא מזכיר חלק מהדברים האלה, כמו: עפר, מעות, עצים וכו. בהמשך מדובר על כלי שמלאכתו לאיסור, כאשר פה מדובר על דברים, כגון: עט, פטיש וכו. הבלבול שלי נובע מכך שאם כלי הוא בעצם חפץ המסוגל לקבל לתוכו נוזל או מוצק (כלי קיבול), אז ההגדרה לא נכונה לגבי כלי שמלאכתו לאיסור. הדבר היחיד שאני יכול לחשוב עליו הוא שכלי הוא קבוצת חומרים הנמנים עם קבוצת המוקצה מחמת גופו שעובדו להיות כלים למטרות מסוימות כפטיש, עט וכו. לסיכום: מה מוגדר לכלי בעניין מוקצה בשבת?
תשובה: לגבי הגדרת כלי לענין מוקצה יש לעיין היטב בסוגיא בגמרא במסכת שבת (קכג.), מחלוקת אביי ורבא, אם משווים גדר כלי בהל' טומאה לגדר כלי לגבי מוקצה, שלדעת אביי לא משווים ביניהם כלל, ואילו לדעת בא משווים ביניהם. ויוצא שכיון דק"ל כרבא, גדר כלי לענין מוקצה נלמד מגדרי כלי לענין טומאה וטהרה. אלא שעל מנת להבין דין זה היטב יש לעיין בתוס' בשבת (קכג. ד"ה מדלענין), ובדברי הר"ן על הרי"ף שם (מז: ד"ה אבל).
שאלה: קריאת מגילה בשבת חול המועד: מימי התנאים נגזרה גזירה לא לקרוא במגילה בשבת שמא יעבירנו ד אמות ברה"ר. אם כן, כיצד אנו היום נוהגים לקרוא במגילה בשבת חול המועד סוכות ופסח בייחוד קשה לאלה שמקפידים לקרוא מתוך מגילה כשרה?
תשובה: יש הבדל בין מגילה שיש חיוב לקוראה לבין מגילות שאין חיוב לקרוא אותם ואף לא כל קהילות ישראל נהגו לקוראם. במקרה שאין חיוב ח לא חששו שיהיה בהול וטרוד, וישכח ויצא במקום שאין עירוב, וממילא לא גזרו.
שאלה: השם אלה: שמי אלה. על שם עץ האלה. מאז היותי קטנה יש לי בעיות בעיניים: עין עצלה קטרקט וגלאוקומה. שקראתי את ספר השמות ע"פ הקבלה כתוב על השם דברים טובים אך שיש בעיות בעיניים. האם זה נכון? והאם שינוי שם או הוספת שם יעזור?
תשובה: אינני בקיא בנסתרות ובחכמת השמות. אמנם השם אלה מזכיר גם אלילה, על כן טוב הדבר אם תסכימי להוסיף את האות יו"ד. ויהיה השם איילה שאז כולו מלא משמעות של חיים וזריזות. ובע"ה תשתדלי לכוון לראות בעיניים רק דברים טובים וזו תהיה תוספת תיקון לכח הראיה, ובע"ה תזכי לרפואה שלימה.
שאלה: מיחם חשמלי שרותח בשבת: ברשותי נמצא מיחם חשמלי בהכשר מכון צומת. יש לו שני מצבים: 1. הרתחת המים. 2. מצב שבת- שומר על החום. במהלך השבת בני הקטן שינה את המתג ממצב שבת למצב רתיחה. כעת המציאות היא שהמים שבמיכל יתחממו כל הזמן ויתאדו, וכשהמים במיכל יגמרו- המיחם יפסיק את פעולתו באופן אוטומאטי. האם במצב כזה מותר לי להשתמש במים שבמיכל- אעפ"י שזה יקדים את זמן הניתוק של המיחם? (האם זה פס"ר דלא מתכוון ומלאכה שאין צריך לגופה או גרמא) או שאסור להשתמש בו כעת עד שהוא יכבה לבד (כמו להסתפק מהשמן שבנר לסלט ועי"ז יקדים את כיבויו)?
תשובה: מותר להשתמש במים עד שייגמרו.
שאלה: מבנה הנהלת בית כנסת: מהו המבנה האידיאלי של הנהלת בית הכנסת? מהו הייחס שבין הרב, החזן וחברי הוועד? כלומר, האם יש חלוקת תפקידים ברורה ביניהם? האם ראוי מקובל שבין אדם אחד (כמובן ירא שמיים) ימלא את מקומו של הרב, החזן ואחראי מניין (יחלק עליות וקריאת קטעי תפילה)?
תשובה: הנהלת ביהכנ"ס נבחרת ע"י הציבור לפי שיקול דעתו. הרב לא נבחר להנהלה אלא הוא קבוע. ההנהלה צריכה להתייעץ איתו בכל החלטה הנוגעת לסדרי ביהכנ"ס. אין ממלא מקום לרב אלא שבהעדר הרב הרב ימנה מי שיתן שיעורים במקומו.
שאלה: הדלקת נר לזכר נוצרי: בקרוב יצויין יום השנה לפטירתו של איש שקרוב לליבי. חשוב לציין כי הוא היה נוצרי. (לצורך העניין, לא הייתה בינינו מערכת יחסים זוגית). האם מותר לי להדליק נר לזכרו? (כיוון שהוא לא יהודי) אם לא, יש דרכים אחרות בהן מותר לי להשתמש כדי לזכור אותו ביום הזה?
תשובה: אין איסור בכך.
שאלה: טבילת קולפן קרמי: ראיתי קולפן חדש בסופר- קולפן קרמי. האם הוא צריך טבילה? הוא נראה כמו פלסטיק אבל עשויי מקרמיקה כנראה.
תשובה: אינני מכיר אך מ"מ תמיד כשיש ספק יש להטביל בלא ברכה.
שאלה: כפית גבינה בריבה פרווה : הכנסתי בטעות כפית חלבית שנגעה קודם לכן בגבינה קרה לתוך צנצנת ריבה חדשה.עליי לציין שבמעבר בין הגבינה לריבה לא שטפתי את הכפית אלא נקיתי אותה בעזרת הפה. האם הריבה נעשתה חלבית או שהיא עדיין פרווה?
תשובה: הריבה לא נעשית חלבית בכך.
שאלה: ניתוק פלטה בשבת: פלטה שמחוברת לשעון שבת, האם בזמן שהיא כבויה ניתן להוציא את התקע של הפלטה מהשעון או בכלל את השעון מהשקע כדי שלא ידלק שוב?
תשובה: אם הוצאת התקע מהשעון לא גורמת לכיבוי איזה אור וכדו' מותר, אך תעשה זאת בשינוי.
שאלה: הרצאה של גבר מול נשים: בחברה שלנו, רבים הם הרבנים שמעבירים שיעורים לבנות גם על בסיס קבוע. לאחרונה ראיתי פסקים של הגר ע יוסף ועוד האוסרים זאת מכל וכל אא כ מאחורי מחיצה. אשמח לדעת מניין לנו ההיתר לנ ל, ומה גדר אותם רבנים שמעבירים?
תשובה: אנו ראינו רבנים גדולים שנהגו היתר ומסרו שיעורים גם לנשים. ההיתר הוא משום שהרב עסוק בנתינת השיעור והוא לא מסתכל על הנשים בדרך של איסור והתבוננות אלא בהעברה בעלמא או שהוא כלל לא מסתכל על הנשים.
שאלה: גזל בהסכמה של המוכר: ברצוני לספר על שני מקרים שקרו לי ולשאול האם נהגתי נכון או האם יש בזה גזל. 1. ביקשתי לקנות מנהג האוטובוס כרטיסייה רגילה אך לא היה לו. לכן הוא הביא לי כרטיסייה לזכאי שצריך להציגה בצמוד לתעודת זכאות ממשרד התחבורה. לשאלתי, הוא אמר שזה ר גמור ואם נהג אחר יבקש תעודה, אומר לו שזה מה שהנהג הביא לי ושאין לי תעודה. אני מניחה שיש הפרש במחיר אך איני יודעת. 2. הגענו לסופר מסויים כדי לקנות טיטולים במבצע והסתבר שצריך כרטיס מועדון של הסופר. מכיוון שאין לנו כרטיס אשראי, אנו לא יכולים לקבל כרטיס מועדון. הנציגה הוציאה מהפח כרטיס שזרקה מקודם והביאה לנו אותו לשימוש לחודש אחד. בנוסף, יש בכוונתו לקבל את כרטיס המועדון בזכות כרטיס האשראי של אימי. האם זה מותר?
תשובה: ישנו כלל אחד המנחה אותנו בשני המקרים, והוא "אין אדם חוטא ולא לו", כלומר: אין לחשוד באדם שיעשה עבירה, כגון: גזל, כאשר אין לו הנאה מן החטא ולומר שעושה כן רק על מנת לגרום הנאה לאדם אחר. לכן, נהג האוטובוס מוסמך ורשאי לנהוג לפי שיקול דעתו במקרים מסוימים, ויש לדעת שהנהגים עומדים תחת ביקורת מתמדת ונאלצים למסור דין וחשבון על כל צעד וצעד, ובוודאי שנזהרים לנהוג כחוק. ואף אם התנהג בניגוד לדעת המעסיק, אם את פעלת ביושר אין מוטל עלייך לשלם, משום שבעל החברה מחויב למה שהנציג המורשה שלו אמר ללקוח והדין נשאר בין הנהג למעסיקו. אולם לכתחילה אם את יודעת מראש שהנהג נוהג שלא כשורה אסור לך לקנות ולשתף איתו פעולה. מאותה סיבה מותר לקחת מנציגת הסופר את כרטיס המועדון. הרב ניר אביב
שאלה: מופע לנשים בנוכחות איש הגברה וצילום המופע: במסגרת לימודיי במכללה אנו מקיימים מופע התעמלות. המופע לנשים בלבד כמובן, אך יהיו שם אנשי מקצוע, כגון איש הגברה וכו. האם מבחינת ההלכה אוכל לרקוד שם עם מכנסיים ובלי כיסוי ראש? (אני נשואה) חשוב לציין, שההשתתפות במופע היא לא חובה מבחינת הלימודים אך אנו בעיצומם של החזרות ואם לא ארקוד אהרוס את כל הריקוד. ועוד שאלה בבקשה: האם זה ר שיצלמו את המופע? כאמור, אופיע שם בחוסר צניעות ואי אפשר לשלוט מי יראה את המופע דרך הוידיאו!
תשובה: מותר לך לרקוד מכיוון שאת לא עושה את הריקוד בשביל אנשי המקצוע ששם אלא בשביל הבנות שנוכחות. מאותה סיבה מותר לך לרקוד למרות שיצלמו אותך.
שאלה: נסיעה בהסעה במקום אחי: אחי נוסע באוטובוס של בית הספר בת האם כשהוא לוקח את אופני מותר לי לנסוע באוטובוס במקומו, כשהוא מסיים שעה לפני?
תשובה: נראה שמותר לך לנסוע בהסעה במקום אחיך. כיוון שמשלמים עבור אחיך, זה דומה לשוכר. השולחן ערוך בחושן משפט סימן שח' סעיף ב' כותב שהשוכר את הבהמה להרכיב עליה אישה, מרכיב עליה כל אישה בין גדולה בין קטנה. ובטור שם הביא את דעת הרמ"ה, שסובר שאם שכר את הבהמה לצורך אישה מסוימת, אינו יכול לשנות לאחרת. אך הוסיף הטור שלדעת הרא"ש, וכן גם דעת הרמב"ן והרשב"א, הוא רשאי לשנות לאישה אחרת. וכן פסק שם הש"ך שהעיקר להלכה, וכן פסקו עוד אחרונים (עיין הרחבה בהערה למטה). ולכן גם במקרה שלך, כיוון שאין הקפדה על כך שתעלה על ההסעה, והבעיה היא רק הת יכול מי ששילם לתת לך את מקומו כשיש צורך בכך. ברצוני להדגיש, שאין ללמוד מכאן למקרים אחרים, שנאמר שמותר לשוכר חפץ לתת לאחר להשתמש בו, כיוון שיש לנו כלל שאסור לשוכר להשכיר ולשואל להשאיל (גיטין דף כט ע"א), ואין כאן המקום להאריך בחילוקים שיש בדין זה, שבגללם כתבנו כאן שמותר. הערה: יש להעיר שגם בדעת הרמב"ן ושות', נחלקו האחרונים. בסימן שיא' בדין אדם ששכר סתם ספינה לקחת יין זה (יין מסוים) למקום פלוני, ובדרך טבעה הספינה, שהדין הוא שאם בעל הספינה יכול להעמיד לו ספינה אחרת, אין בעל היין יכול לומר שיביא יין אחר, כי קבעו יין זה בהסכם, ולכן יכול המשכיר להקפיד על יין אחר ועל השוכר לשלם לו את כל הת אע"פ שלא ממשיכים בדרך. ואע"פ שלשיטתם יכול השוכר לשנות מיין לדבר אחר, כאן שהיין טבע והוא אינו יכול לעמוד בהסכם, הרי המשכיר הרוויח שיכול לחסוך לעצמו את ההפלגה. וזו דעת הסמ"ע שאפילו אם הספינה לא טבעה אלא היין הלך לאיבוד, רשאי המשכיר להקפיד. לפי"ז במקרה שלנו היה מקום לומר שכיוון שהאח ששילם גמר מוקדם ואינו מחכה להסעה, יכול המשכיר להקפיד שלא יעלה אחר במקומו. אמנם נראה שיש כאן מקום הקפדה רק אם צריך לנסוע נסיעה מיוחדת בשבילו, כגון שהוא היחיד שיורד בתחנה האחרונה, ואף במקרה כזה, יש מקום לומר שביה"ס ודאי לא מקפיד ולא אכפת לו בכך אלא רק הנהג, וכאן הבי"ס הוא המשכיר ולא הנהג. אמנם הש"ך חולק על הסמ"ע וסובר שגם במקרה כזה אין יכול המשכיר להקפיד, אלא יכול להקפיד רק כשטבעה ספינתו וכעת עליו לטרוח להביא ספינה אחרת, וכן כתבו אחרונים נוספים, ונראה שכן העיקר להלכה. לכן להלכה אין כאן מקום הקפדה. הרב ניר סיני
שאלה: פתיחת תיק במס הכנסה ות מיסים: רציתי לשאול שאלה לגבי ת מיסים. הנני מוכרת ביגוד צנוע לנשים דתיות. אין לי חנות ולא פתחתי תיק במס הכנסה. כרגע, מצב המכירות בע"ה יעלה והעניין יתפרסם ברבים. האם זה ר לעשות מכירה כזו מבלי לשלם מס על כך או שיש בזה מן הגזל? בכללי, קצת בעייתי לפתוח חנות כי ההוצאות גבוהות מאוד ולכן אני מוכרת רק בהרצאות או כנסים של רבנים. האם זה ר או שעלי לדווח על כך לרשויות המס?
תשובה: תתייעצי עם יועץ מס. אם החוק מחייב לשלם, אסור לגנוב מהמדינה.
שאלה: תחנון במנחה של ערב יום ירושלים: האם אומרים תחנון במנחה של ערב יום ירושלים?
תשובה: מתוך שיעור "דיני תחנון" של הרב אליעזר מלמד המופיע באתר: "שהתחיל ה' להצמיח את גאולתנו, אין אומרים תחנון ביום העצמאות ובכ"ח באייר - יום שחרור ירושלים, ובמנחה שלפניהם." בברכת התורה, WWW.Yeshiva.org.il תפילה במקום שאומרים תחנון ביום ירושלים
שאלה: כשרות פרוטק המכיל ג לטין: האם מותר לצרוך תוסף מזון של פרוטק שיש בו ג לטין. מדובר בכמוסה שצורכים אותה בבליעה ואין לה טעם?
תשובה: אם יש צורך רפואי לתוסף מזון זה, אפשר לאכול את המוצע. אבל לכתחילה צריך לחפש עם כשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הטעם לחלל טפח בקבר: למדתי שע"פ רוב הפוסקים קבר מטמא מי שמאהיל עליו אפילו אם יש חלל טפח מעל טפח מעל המת. א"כ, מדוע מקפידים היום לעשות חלל טפח מעל המת בקבר, מה התועלת בכך?
תשובה: עושים זאת כדי שמי שעובר מעל הקבר (במטוס וכדו') לא ייטמא, לפחות לפי אותם דעות שזה מועיל.
שאלה: הדלקת נר לעילוי נשמת חמי: האם אני יכול להדליק בערב שבת נר לעילוי נשמתו של חמי שנפטר השבוע (אשתי יושבת שבעה בבית אמה וסעודת השבוע נערכת ביום חמישי)?
תשובה: כן, אך תאמר שאתה עושה כן בלי נדר.
שאלה: עיקר מול רוב בברכות: בסימן ר"ב סעיף ד' נאמר במשנה ברורה שכאשר מערבבים שמן זית עם אניגרון, אע"פ שיש רוב של אניגרון עדיין השמן זית הוא עיקר, ולכן הברכה תהיה בורא פרי העץ. השאלה שלי היא, מתי העיקר הוא כשיש רוב ומתי העיקר קשור לרצון של האדם, למשל במקרה הנ"ל, יש מיעוט של שמן זית אבל רצינו את הרפואה של השמן זית ולכן על אף המיעוט של השמן זית בירכנו על השמן זית?
תשובה: העיקר הוא הרצון של האדם. כאשר יש שני מינים מעורבבים הולכים אחר הרוב אולם אם יש רצון של האדם הוא הופך את רצונו לעיקר.
שאלה: מזלג שנגע בשניצל: בישלתי תבשיל בסיר פרווה שלא בושל בו לא בשרי ולא חלבי. בסיום התבשיל העברתי את התבשיל החם מהסיר לצלחת במזלג חד פעמי שלא נגע בבשר אך תוך כדי ההעברה לצלחת המזלג נגע בשניצל שכבר נמצא בצלחת מלכתחילה, אך המשכתי להשתמש אם המזלג ולהעביר את התבשיל מהסיר לצלחת. האם הסיר נהיה בשרי?
תשובה: הסיר לא נהיה בשרי.
שאלה: לברך שוב על ציצית: ראיתי במשנה ברורה סימן ח ס"ק מב על כל העניין של שינה עם ציצית. הוא כותב שם שאם הסיר את הציצית ולא התכוון ללבוש אותה תיכף, אז כשמחזיר צריך לברך שוב. מה זה התיכף הזה, כלומר, כמה זמן צריך לעבור אחרי הורדת הציצית כדי להתחייב?
תשובה: אם הסרת את הטלית ובדעתך ללבוש אותך תיכף אח"כ, כגון: שהורדת בשביל להחליף חולצה וכדו', אז אינך צריך לברך. אם כשהסרת את הטלית התכוונת להוריד אותה, אז אתה צריך לברך שוב אפילו אם חמש דקות אח"כ החלטת שוב ללבוש אותה. אם הסרת את הטלית בשביל להיכנס למקלחת או למקומות אחרים שלא נכנסים אליהם עם טלית, זה נחשב היסח הדעת וצריך לברך שוב. אולם אם הסרת את הטלית לצורך כניסה לשירותים, לפי שיטת יהודי אשכנז אינך צריך לברך מכיוון שמעיקר הדין ניתן להיכנס לשירותים עם טלית ורק משום הכבוד אנו נמנעים מלהיכנס עם טלית לשירותים.
שאלה: השתלת קרנית מהמת: אמי נפטרה לפני זמן מה. מיד לאחר פטירתה ביקשו בבי"ח לקחת ממנה קרניות מהעיניים, כי יש חולה במחלקת עיניים שזקוק לכך בדחיפות. בשעת מעשה חשבתי שאין בזה בעיה הלכתית, אך אח"כ נודע לי שזה לא פשוט. האם צריך על כך כפרה, וכיצד?
תשובה: השתלת קרנית מותרת לכל הדעות כי אין בה שיעור כזית. קיימתם מצוה.
שאלה: צלמת בארוע ולימוד נהיגה אצל גבר: 1. אם הייתי באירוע (לא חתונה ששם מצווה לשמח) - למשל, יום ירושלים או יום העצמאות (שזה חשוב בפני עצמו!!), והכניסו צלם תמונות צלם וידאו לצד הריקודים של הבנות (לא צלמת -למרות שיכלו לעשות את זה, אומנם בפחות מקצועיות) האם הדבר ראוי? אני מבינה שהוא אומן הטרוד במלאכתו אבל בכל זאת זה נראה רע. למה בכלל לצלם, זה חתונה או כל שמחה אחרת? אשמח לקבל מקורות ופירוט. זה חשוב לי. 2. לימוד נהיגה ע"י גבר. מותר לאישה? ואם ישנו מצב שיש מורה-אישה, להקל? האם הלימוד על רכב זה לא דבר שמביא לקירוב דעת? (בכל זאת, לימוד אישי). גם כאן אשמח לפירוט. 3. ועוד שאלה לסיכום - אם אני מחמירה בקטעים האלה- זה טוב? מיותר? מקרב? מרחיק? אשמח לשמוע מכבודו.
תשובה: אם הצלם עסוק במלאכתו ולא בא לידי הרהורים רעים, ויש להניח שכך הדבר, יכול הוא לצלם אם יש צורך בזה. גם לימוד אצל מורה גבר לנהיגה אינו אסור. השיחה צריכה להיות עניינית הקשורה לנהיגה ולא מעבר לכך. כמובן צריכים להיות מנומסים. ואם יש מורה אשה לנשים, והיא טובה כמו המורה הגבר, יש להעדיף אותה. המחמיר תבוא עליו ברכה אך העיקר הוא לא ההחמרה החיצונית אלא הבריאות הנפשית ולא להמשך אחר היצרים, ואז החומרות לא נדרשות כל כך.
שאלה: עשה לך את הגר"א לרב: האם מבחינה של "עשה לך רב" (כלומר, רב קבוע שמקבלים את כל פסקיו) אפשר לקבל למשל את הגר"א? אני בעקרון רוצה ללכת לפיו ולקבוע לי אותו כרב אבל אינני יודע מה לעשות כאשר זה סותר לפעמים את הנפסק בשו"ע, ברמ"א או במשנה ברורה.
תשובה: תיאורטית ניתן לקבל את הגר"א כרב. אולם אינני ממליץ לנהוג כך מכיוון שיש לנו גדולים לאחר הגר"א כמו המשנ"ב וערוך השולחן ובחלק מהדברים קיבלו את הכרעת הגר"א אולם לא בכל הדברים. יוצא מן הכלל הם משפחות שנהגו שנים רבות על פי פסקיו, כגון: משפחות של תלמידי הגר"א שצאצאיהם ממשיכים במסורת זו, להם ראוי להמשיך לנהוג על פי מסורת משפחתם.
שאלה: לימוד פרשני הגמרא שאינם להלכה: האם יש חשיבות ללימוד מפרשי הגמרא (כגון הרא"ש, נימוקי יוסף, הר"ן, מרדכי וכדומה) גם כאשר זה לא מגיע בסופו של דבר להלכה הסופית כפי שנפסקה ע"י השולחן ערוך והמשנה ברורה?
תשובה: וודאי שיש חשיבות! בכל סוגיה בגמרא ישנם כמה וכמה שיטות, מי שרוצה להבין את הסוגיה על בוריה עליו ללמוד את כל שיטות הראשונים. למרות שלהלכה מכריעים כאחת השיטות. כל מה שהאדם לומד יותר - הוא מקיף יותר והבנתו בסוגיה יותר מעמיקה. וודאי שיש ללמוד גם את הדעות שלא נפסקו להלכה. כמו שלומדים בגמ' את שיטת בית שמאי למרות שלא נפסקו להלכה - זה חלק מהתורה. לימוד תורה כולל כל דעה שאדם אומר וחכם שאמר סברא או דרשה. יש עניין ללמוד ולהבין ומקיימים בזה מצוות עשה של לימוד תורה.
שאלה: לעקור את הגפן בכלאי הכרם: יש לי 3 גפנים : 1. אחד שתול בקרבתו אזוב. האם זה אסור? 2. השני שתול בקרבת שום במשך שנה וחצי ועקרתי את השום - האם צריך לעקור אף את הגפן והאם הפרות העתידיים אסורים בהנאה? 3. האם הענבים שגדלו במקביל לשום (לפני העקירה) אסורים? 4. השלישי מטפס עד מעל למרפסת כ6 מטר (סגורה במעקה סורגים) ומסכך על עציצי תות שדה שהם בתוך המרפסת. הצמחים בעציצים מתו - האם הגפן נאסרת לעתיד. 5. מה שיעור "פול לבן"?
תשובה: 1. אם יש מרחק ששה טפחים מהגפן, וכן אין ענפי הגפן סוככים על הזרעים, הרי זה מותר. 2. השום מבשיל בסוף החורף והגפן מתעוררת בתחילת הקיץ כך שלא היה מצב של פירות השום ופול הלבן של הגפן ביחד, ועל כן אין כאן דין של תוקד אש. יש עוד נימוקים להקל בעקירת גפן. 3. לפי הנאמר בסעיף 2 לא נאסרו. 4. כפי הידוע לי רוב התותים נגמרים באזור פסח ואז עדיין לא גדלה הגפן להיות כפול הלבן ועל כן אינני סבור שיש אפשרות לקדש. (אלא א"כ אצלכם הגפן מניבה מאד מוקדם). 5. פול הלבן שיעורו כבוסר, תחילה מופיע סמדר ולאחר נפילת הפרחים והופעת הגפנים הקטנים מופיע בוסר כשיש כניסת מים לענב. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכשרת כלים : קיבלתי סכו"ם שהשתמשו בו גם לבשרי וגם לחלבי, כלומר: לא כשר בכלל. כעת אני רוצה להכשיר אותו. כל הסכום הוא 18 10 כלומר מכסף, איך עלי להכשירו? כמו כן, יש לי כותש שום וסכינים מאוד יקרים עם קת מפלסטיק שהייתי רוצה להכשיר מחדש(אכלו בסכינים הללו בשר, מאכלי גבינה וגם חתכו ירקות כגון בצל), מה עלי לעשות? שאלה אחרונה: יש לי סכום שהוא גם חלבי וגם בשרי שהוא שלי, אך לעיתים בגלל שהיו אורחים בביתי שלא יודעים מה חלבי ומה בשרי הייתי רוצה להכשיר אותם מחדש בגלל שאני חוששת שגם כאן נעשו טעויות.
תשובה: עלייך להגעיל אותם. את הכלים שאת מעוניינת להכשיר יש לנקות היטב מליכלוך וחלודה (אם יש) ולהמתין 24 שעות ללא שימוש. לצורך ההגעלה יש לקחת סיר גדול (כדי שהכלים יכנסו בו) שלא השתמשו בו 24 שעות לפחות ולוודא שהוא נקי. תמלאי את הסיר במים (לא חייבים עד סופו) וכשהמים רותחים ומעלים בועות תכניסי את הכלי שאת רוצה ותשאירי כמה שניות כדי לוודא שהמים עדיין מעלים בועות. לאחר שהוצאת את הכלי מהמים יש לכתחילה להכניסו לתוך מים קרים או לשטוף אותו. אם השתמשו בכותש השום רק לחתוך שום חי הוא אינו צריך הכשרה.
שאלה: שתיית חלב סויה אחרי ארוחה בשרית: האם מותר לי לשתות חלב סויה אחרי ארוחה בשרית? כי אמרו לי שאסור משום מראית עין.
תשובה: אני חושב שהיום יודעים שיש חלב סויה. היות וידוע ומקובל היום שיש דבר כזה, אז אין בעיה של מראית עין. זה כמו למרוח מרגרינה על בשר, שבדורות קודמים היה בעיה משום שחשבו שזה חמאה אולם בימינו שיודעים שיש מרגרינה אז אין בעיה של מראית עין. צריך לזכור שיש עניין ללמד זכות על מי שעושה דבר כזה ולא נבוא להגיד שהוא שותה חלב אם יש היום תחליפים.
שאלה: כתיבה למפרע בספר תורה: מה ההלכה בכתיבה למפרע בספר תורה, כלומר, כותב האותיות מסוף התיבה לתחילתה?
תשובה: כתיבה למפרע בספר תורה אינה פוסלת. רק במזוזה ובתפילין צריך כסדרם.
שאלה: דיני חג השבועות: רציתי לשאול מה עושים בחג שבועות? מה המנהגים? חובה לשמוע קריאת מגילת רות?
תשובה: חג השבועות הוא יום מתן תורתנו הקדושה. יש לו דין יום טוב ככל חג, כלומר: אין לעשות בו מלאכות כמו בשבת למעט בישול שמותר  ללא הדלקת וכיבוי אש אלא רק העברה. בשבועות נוהגים גם לאכול מאכלי חלב. נוהגים ללמוד בשבועות כל הלילה זכר לקבלת התורה אולם בדרך כלל נהגו בזה רק הגברים. האשכנזים נוהגים לקרוא מגילת רות. מגילת רות היא מנהג ולא חובה ולכן מי שלא שמע אינו חייב לשמוע את המגילה ואם יש לו זמן הוא יכול לקרוא את המגילה מתנ"ך. המצווה המיוחדת של חג השבועות
שאלה: המונח "שפל ברך": בלימוד הדף היומי (סנהדרין פח, ב) נתקלנו בביטוי "שפל ברך" - לראוי לשרת כ"זקן". הבנתי הבסיסית שהכוונה לאדם עניו. א. האם נכון? ב. מה פרוש המונח? למה משתמשת הגמרא במונח זה?
תשובה: א. הכוונה לעניו, וכן מפרש רש"י במסכת תענית דף טז, א. ב. המהרש"א מסביר שמאחר ומידת הענווה היא מידה חשובה מאוד מדובר בגמרא זו בשלוש סוגי ענווה. הראשון, ענווה בשכלו ובדעתו ועליה נאמר "ענוותן". השני "שפל ברך" - הוא כנגד המתגאה בגופו, שמשפיל את גופו כברכיים שהם נמצאות בתחתית הגוף. השלישי, "שייף ועייל וכו' - שהוא כנגד העשיר, שאינו מתגאה בעושרו ולא מהדר לבנות לו דירה נאה וגבוהה. הבן יהוידע מסביר אחרת את עניין שפל ברך. "ענוותן" זהו מי שיש לו ענווה פנימית. ו"שפל ברך" הוא מי שיש לו גם ענווה חיצונית. כלומר, גם כלפי חוץ רואים שהו עניו, וכעניין משפיל את ברכיו.
שאלה: מהי השכינה: אפשר להסביר מה זה "השכינה"? האם זה אלוהים עצמו או חלק ממנו? למה היא מוזכרת בלשון נקבה (אמא)? ומה הכונה ליחד אותה עם אלוהים? אני מקוה שתעשו לי סדר כי אני לא מבין.
תשובה: המילה שכינה משמעותה פעולת השכנת האור האלוקי בעולם שלנו, וכיוון שהמילה פעולה היא בלשון נקבה לכן גם המילה שכינה נאמרת כך. כל הקיום שלנו כאן הוא בזכות פעולת שכינה זו שהיא מקיימת אותנו. אין שום קיום בלי הרצון האלוקי המחיה אותו. אמנם לא תמיד מודעים לכך ומתוך כך החיים נראים שפלים ועלובים. הבקשה ליחוד השכינה עם האלוקים משמעותה התעלות המציאות הקטנונית אל הגודל והאצילות האלוקית, ונתינת משמעות קדושה ואצילה לכל חיינו ומעשינו.
שאלה: עונשים לפני מתן תורה: את התורה והמצוות קיבלו העולם בכלל ובני ישראל בפרט במעמד הר סיני. אבל הרבה שנים לפני כן כאשר בני האדם חטאו (קין והבל,סדום,דור המבול ועוד ) הם נענשו. אם לא ניתנו חוקים איך ניתן לתת עונשים? הרי בני האדם יכלו לסנגר על עצמם ולומר לא ידענו שמה שאנו עושים הוא אסור?
תשובה: אתה צודק ברעיון ואף יש מקומות בח שלימדו זכות במקרים דומים. אולם כבר אדם הראשון נצטווה במצוות. מצוות בני נח ניתנו לפני מעמד הר סיני ועליהם נתחייבו כל העולם.
שאלה: שבע ברכות לפי מנהג מרוקו: בשביל לברך שבע ברכות צריך מס תנאים: 1. בבית החתן. 2. 2 פנים חדשות. 3. 10 אנשים שאוכלים פת לכתחילה. האם מנהג מרוקו על פי ילקוט שמ"ש, פסיקותיו של הרב משאש, אפשר לברך שבע ברכות גם כשאין את אחד התנאים הנ"ל?
תשובה: אין לי את הספר. אמנם לפי מה שראיתי ושמעתי- מנהג יוצאי מרוקו לברך גם אם אין שבע הברכות בבית החתן, וגם אם יש רק אדם אחד שהוא הפנים החדשות, אבל נדרש שיהיו עשרה גברים שאוכלים פת ומברכים יחד.
שאלה: יהדות ומדע: אני עובדת במחקר ורציתי לדעת האם יש בעיה הלכתית בניסויים המערבים הנדסה גנטית, כגון: השתלה של גנים שמקורם בבע"ח או צמח מסויים באורגניזם אחר- צמחי או אנימלי או בקטריאלי וכו, לצורך מציאת פתרונות לבעיות אנושיות- מחלות לדוג, או תעשייתיות - שיפור תוצרת חקלאית, עמידות יבולים בפני מזיקים וכו?
תשובה: אם הדבר יועיל לאנושות הוא מותר, כל עוד הוא נעשה ע"י השתלת גנים ולא ע"י הרכבת צמח שלם בצמח אחר שאינו מינו.
שאלה: ברכת שהכל לשתיה: 1. אם שותים על פני כל שעות הבוקר בכל חצי שעה בערך, האם יש לברך בכל פעם על השתיה? ובכלל באיזה פרק זמן מקסימום צריכים לשתות כדי לזכות לברכה ראשונה ואחרונה? 2. מה עושים אם שומעים חלק מברכה - את ראשיתה או את סופה, או חלק מאמירת קטע קדיש לעניין עניית אמן, והאם משנה הדבר אם המברך הוא מבוגר או ילד?
תשובה: 1. אם את יודעת שאת הולכת להיות באותו מקום (כגון: משרד או כיתה) וכל כמה זמן את שותה שם, עלייך לכוון הראשונה על כל הפעמים שתשתי עד שתעזבי את החדר. 2. צריך לשמוע את כל הברכה כדי לענות עליה אמן אולם בקדיש ניתן להצטרף לציבור למרות שלא שמעת את הקדיש עצמו.